La secretària Tècnica de la Comissió relaciona les reclamacions que han tingut entrada des del darrer Ple que va tenir lloc el passat 24 de maig que són les que van del número d'expedient 181/2018 fins el 200/2018, ambdós inclosos, que es tramitaran de conformitat amb la valoració de les admissions que s'ha dut a terme.
Es donen per llegides les actes de les sessions dissetena o divuitena, dels dies 17 i 24 de maig de 2018.
Proposta de resolució d'inadmissió de la Reclamació 70/2018
El senyor Pep Mir, ponent de la Proposta de resolució d'inadmissió de la Reclamació 70/2018 formulada contra l'Ajuntament de l'Hospitalet de Llobregat, exposa els elements més destacats de la Proposta de resolució.
Es debat l'objecte del procediment i es valora oportú desestimar la reclamació, atès que la informació reclamada ja estava a disposició de la part reclamant.
La senyora Elisabet Samarra formula esmenes al text que seran introduïdes pel ponent al text definitiu de la resolució.
Proposta de resolució d'estimació de la Reclamació 98/2018
El senyor Pep Mir, ponent de la Proposta de resolució d'estimació relativa a la Reclamació 98/2018 contra l'Ajuntament d'Altafulla, en què es demana accés a l'índex del registre d'entrades i sortides de l'Ajuntament, exposa la fonamentació de la Proposta que estima la reclamació.
Proposta de resolució de finalització de la Reclamació 122/2018 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte, relativa a la Reclamació 122/2018, interposada contra l'Ajuntament de Sant Andreu de la Barca, en què es demana accés a la còpia d'un conveni i d'un contracte, exposa els principals elements de tramitació que duen a la finalització per pèrdua de l'objecte de la reclamació, atès que s'ha acreditat el lliurament de la informació a la persona reclamant.
Proposta de resolució d'inadmissió de la Reclamació 130/2018
El senyor Josep Mir, ponent de la Proposta de resolució d'inadmissió de la Reclamació 130/2018, plantejada contra l'Ajuntament de la Llagosta, exposa la causa d'inadmissió de la reclamació, atès que aquest va ser iniciat abans de la finalització del termini de què disposa l'administració per resoldre la sol·licitud d'accés.
Proposta de resolució de finalització de la Reclamació 138/2018 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte relativa a la Reclamació 138/2018, plantejada contra el Consell Comarcal del Segrià, exposa els elements més destacats d'aquest procediment de reclamació en relació els que són objecte dels punts setè al quinzè del present ordre del dia, interposats tots ells per al mateixa persona reclamant i en relació amb la mateixa administració reclamada.
Relaciona els principals aspectes que diferencien uns procediment d'altres i la informació reclamada en cada cas.
Proposta de resolució de finalització de la Reclamació 139/2018 per pèrdua d'objecte
Proposta de resolució de desestimació de la Reclamació 140/2018
Proposta de resolució de finalització de la Reclamació 141/2018 per pèrdua d'objecte
Proposta de resolució de finalització de la Reclamació 142/2018 per pèrdua d'objecte
Proposta de resolució de finalització de la Reclamació 143/2018 per pèrdua d'objecte
Proposta de resolució de finalització de la Reclamació 144/2018 per pèrdua d'objecte
Proposta de resolució de finalització de la Reclamació 145/2018 per pèrdua d'objecte
Proposta de resolució de finalització de la Reclamació 147/2018 per pèrdua d'objecte
Proposta de resolució de finalització de la Reclamació 148/2018 per pèrdua d'objecte
Proposta d'avaluació i accés documental de la sèrie Gestió de les reclamacions d'accés a informació pública
La secretària Tècnica informa novament del contingut de la Proposta d'avaluació i accés documental de la sèrie Gestió de les reclamacions d'accés a informació pública i es comenten diferents parts del seu contingut, en particular el sistema d'organització que descriu els documents que formen l'expedient i l'Àrea d'avaluació i accés.
El senyor Josep Mir proposa establir terminis més amplis de valor legal i precisar les condicions d'accés de conformitat amb la tipologia dels expedients de la Comissió.
Es debaten diferents elements i es resol que es posaran en coneixement de la unitat responsable de l'arxiu documental del Departament, a fi de fer-los arribar les consideracions de la Comissió.